04/11/2013 | Administración LocalMunicipal
Miño
Notificación de acordo a Manuel Picos Bouza

Sendo imposible practicar a notificación da Resolución núm.783/2013 do día 21/10/2013 a don MANUEL PICOS BOUZA por descoñecerse o lugar de notificación, e en cumprimento do disposto no artigo 59.5 da Lei de réxime xurídico das administracións públicas e do procedemento administrativo común, procédase a practicar a notificación por medio de anuncios no taboleiro de edictos do Concello de Miño e no Boletín Oficial da Provincia da Coruña a citada resolución que a continuación se transcribe deseguido: Logo de ver que don Hernan Gabriel Chaibi Landiribar e dona Ana Sandra Pettersen Cazaux presentan unha reclamación solicitando a limpeza das parcelas do Monte Piñeiro. Logo de ver que o día 4 de outubro de 2013 a técnico de medio ambiente emite informe no que se recolle que a parcela con referencia catastral 4105925NJ6040S0001QE, cuxa titularidade é EMMANOUIL FRANCISCO ROSENDO TARNAVSKA GONZALEZ MORENO, está a incumprir o disposto na Lei 3/2007, do 9 de abril, de prevención e defensa contra os incendios forestais de Galicia e o disposto na LOUGA. Logo de ver que o 7 de outubro de 2013 a técnico de medio ambiente emite informe sobre valor estimado dos traballos a realizar. Logo de ver o informe emitido pola secretaria municipal o 10 de setembro no que se propón a incoación dun expediente de orde de execución. Tendo en conta todo o que antecede, esta Concellería de Goberno, ao abeiro da delegación conferida pola Resolución da Alcaldía núm.36/2013 (24/01/2013) e en uso das atribucións que lle confire o ordenamento xurídico, pola presente, 1º.- INCOAR expediente de orde de execución a EMMANOUIL FRANCISCO ROSENDO TARNAVSKA GONZALEZ MORENO pola parcela da súa propiedade con referencia catastral 4105925NJ6040S0001QE, debendo de proceder en consecuencia a executar os traballos de limpeza e/ou acondicionamento necesarios para o mantemento da parcela en condicións de seguridade, salubridade, ornato público e habitabilidade, segundo o seu destino e de acordo coas normas de protección do medio ambiente, tal e como se establece no artigo 9.1. b da LOUGA. O prazo para executar os traballados descritos será de 15 días, que se contarán dende a resolución que poña fin ao procedemento.2º.- INCORPORAR como parte integrante do expediente os informes técnicos.3º.- CONCEDER a EMMANOUIL FRANCISCO ROSENDO TARNAVSKA GONZALEZ MORENO un prazo de audiencia de 10 días hábiles, que se contarán desde o seguinte á recepción da correspondente notificación, poñéndolle a tal efecto de manifesto o expediente, para que alegue e presente os documentos e xustificacións que estime pertinentes ao seu dereito. A tales efectos, poderá consultar o expediente administrativo instruído e obter as copias que estimen oportunas a efectos dunha maior defensa dos seus intereses, de conformidade co previsto no artigo 39 da LRXAP.4º.- NOTIFICAR a presente resolución e remitir copia dos informes obrantes no expediente.” O que lle notifico, facéndolle saber que a presente resolución non esgota a vía administrativa por tratarse dun acto de trámite e que contra este non procede interpoñer recurso ningún, sen prexuízo do disposto no art.107.1 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 7/1999, do 13 de xaneiro. Miño, 23 de outubro de 2013 A secretaria Alejandra Rodríguez Menéndez